Weekendens flotte efterårsvejr er nu afløst af vinterbarsk vejrlig. Vejrudsigten gældende til tirsdag aften lyder: Barsk vejr, koldt og blæsende med nedbør i form af slud eller tøsne. Temperaturen svinger sig ikke højere op end mellem 2 og 4 grader, og vinden blæser frisk til hård fra nordøst, stedvis op til kuling. Og så giver den hvide nedbør risiko for pletvis glatte veje i Nordjylland. Ifølge TV2 Vejret, så fortsætter det kolde vejr også onsdag, om end vinden tager lidt af. Torsdag stiger temperaturen lidt igen, og solen får en chance for at titte frem bag skyerne de efterfølgende dage.

Opsummering:
Tirsdag vågnede nordjyderne op til koldt, hvidt og vinterligt vejr - og der er mere i vente.